แอมมีโอกาสได้ไปใช้บริการ executive lounge ที่โรงแรม Millennium Hilton มาค่ะ  ซึ่ง lounge นี้จะเปิดให้บริการแก่แขกผู้เข้าพักของโรงแรมที่เข้าพักในห้องระดับ executive ขึ้นไปเท่านั้นค่ะ  โดยตัว lounge แห่งนี้จะมีการให้บริการ snack และเครื่องดื่มตลอดการเข้าพักค่ะ  แต่จะมีช่วง period ที่ให้บริการเป็นอาหารพิเศษอยู่ 3 ช่วงด้วยกัน ดังนี้

1)ช่วง Breakfast (6:30-10:30) แขกที่มีสิทธิใช้บริการสามารถขึ้นมาทานอาหารเช้าบน lounge นี้ได้ค่ะ  ซึ่งเท่าที่แอมดู  ไลน์อาหารในห้อง flow จะอลังการกว่าด้านบน ไลน์เยอะ ใหญ่กว่า  หลากหลายกว่า  แต่ตัวเด็ดๆสำคัญๆใน lounge จะมีให้ค่อนข้างครบ   และมีเพิ่ม item พิเศษบางตัว เช่น แซลม่อนรมควัน เป็นต้นค่ะ ชั้นนี้แขกน้อยกว่า  ทานอย่างสงบ  ไม่ต้องเบียดเสียดกับทัวร์จีน (ไม่มีรูปประกอบนะคะ  เพราะแอมเลือกทานที่ flow แทนค่ะ)   

2) ช่วง Afternoon Tea  (14:00-16:00) ถ้ามาช่วงบ่าย  ทางห้องอาหารจะให้บริการ set afternoon tea  เราสามารถไปนั่งจิบชาเก๋ๆ ชมวิวแม่น้ำเจ้าพระยาได้  ใน set จะมี เครื่องดื่มให้เลือกคนละ 1 รายการ Scone /Pana cotta/Pie/ Cake/ Canape/Fresh fruit ซึ่งขอรีวิวรวมๆว่าไม่อร่อยค่ะ  คือขนมมันเกรดไม่ผ่านมากๆ คือขนมดูคุณภาพไม่ดี  ตัวเค้กดูแห้งตากลมแบบกินแล้วฝืดคอ   เหล่านี้เป็นข้อผิดผลาดที่ไม่น่าพบเจอในโรงแรมระดับนี้จริงๆ fail มากๆ

3) ช่วง Pre cocktail dinner  (18:00-20:00) เป็นช่วงให้บริการอาหารแบบออเดิร์ฟก่อนทานมื้อ Dinner ค่ะ  จะมีพวก canape appetizer ไซส์จุ๋มจิ๋มเสริฟ  ซึ่งช่วงนี้เป็นช่วง peak สุด แขกเยอะสุดของที่นี่ค่ะ  เพราะจะเป็นช่วง free flow เหล้า cocktail และ Beer แบบไม่อั้น  เรียกว่าดื่มได้ดื่มไป   บรรยกาศคือดีสุดๆ  วิวแม่น้ำเจ้าพระยายามค่ำคืนสวยงาม  อาหารตรงช่วงนี้จัดว่าใช้ได้  มีราวๆสิบรายการ  อร่อยหมดเลย  ถ้ามีโอกาสใช้บริการ lounge นี้เป็นอะไรที่ห้ามพลาดเลยจริงๆ  ขนาดปกติแอมไม่กินแอลกอฮอล์ยังอดที่จะดวด cocktail ไปสองแก้วจากสิบกว่ารายการไม่ได้ 5555  เรียกว่ามึนนน  เดินเซกันเลยทีเดียว

โดยรวมเมื่อคิดจากราคาที่ชาร์ทเพิ่มจากห้อง type ปกติ ถ้ามาทานได้ครบทุกช่วงเวลาพิเศษก็คิดว่าคุ้มทีเดียว  เหมาะสำหรับวันพักผ่อนที่มาพักกายพักใจที่โรงแรมจริงๆ  แบบขลุกทั้งวันไม่ออกไปเที่ยวไหน  ต่อไหน  ใช้เวลาดื่มด่ำกับ facilities ของโรงแรมให้เต็มที่ค่ะ